
Balatonrendes Község  Polgármesterétől

          
                 8255 Balatonrendes Fő u. 1     



2. Napirend.

Előterjesztés

A képviselő-testület 2010. július 29 -i  ülésére 

Tárgy: Balatonrendes 270/3, 270/4 hrsz-ú ingatlan megosztási ügye.

Előterjesztő: Fuchs Henrik alpolgármester 
Előkészítette: Sütő Árpád előadó

 



   



  Jogszabállyal nem ellentétes









Soltész Attila címzetes főjegyző
Tisztelt Képviselő-testület!

Jakab Balázs valamint Jakab Gyula és Jakab Gyuláné a Balatonrendes 270/3 és 270/4 hrsz-ú ingatlanokban ( belterületbe vonást megelőzően Balatonrendes 0169/7 és 0169/8 hrsz) mint az Önkormányzat társtulajdonosai kezdeményezték az ingatlan felosztását annak érdekében , hogy az ingatlanjaik különváljanak az Önkormányzattól, így kialakítva az Önkormányzat és a saját ingatlanukat.

Balatonrendes Község Önkormányzata 2010 február 5.-i ülésén tárgyalta tárgyi napirendet, és az ingatlanok négy részre történő felosztása mellett döntött 11/2010 (II.05) számú határozatával.

A vázrajzok elkészítését az Önkormányzat megrendelte, a vázrajzok elkészítését megelőzően a földmérő köteles az építéshatósággal egyeztetni.

Az egyeztetés során kiderült, hogy jogszabályi változás miatt a négy telkes kialakítás nem lehetséges (85/2000 (XI.8) FVM rendelet ).

A lehetséges engedélyezhető építéshatósággal egyeztetett telekalakítási lehetőségek vonatkozásában az ügyfelek nyilatkoztatva lettek, és a megoldások közül kiválasztott a földmérőnek megküldésre került, mely alapján konkrét négyzetméterekkel rendelkezünk.

Az átvezetéshez szükséges a felek között szerződésben rögzíteni a tulajdoni arányokat, és jogokat a kialakuló ingatlanban.

A szerződéssel együtt benyújtható a telekalakítási kérelem a földhivatal felé és egy eljárásban elvégezhető az ingatlan nyilvántartási átvezetés.

A határozat alapján a szerződés elkészítésére került bekérésre ajánlat:

Dr. Kovács István ügyvéd úrtól az ajánlatát szóban tette az ügy ismerete alapján melyet ígérete szerint a Képviselő testületi ülésig levélben is megerősít az ajánlati ár: 50 000 Ft +Áfa

Határozati javaslat

………/2010  (VII.29) számú KT. határozat.

Balatonrendes Község Önkormányzat Képviselő-testülete a 11/2010 (II. 05.) számú határozatát az alábbiak szerint módosítja:

„A tulajdonostárak közötti megállapodás az alábbi:

Északi részen rendelet szerint: Zöldterület, közpark: becsült 431 m2
Fennmaradó rész jelenlegi határ megtartásával két különálló ingatlan:

Két ingatlan a tulajdonostársak tulajdonában : becsült 2663 m2  felosztása kétfelé jogszabályoknak megfelelően minimum 900 m2 területtel, közúttal érintkezően

Egy ingatlan Önkormányzati tulajdonban: becsült 900 m2 „

Szövegrész helyébe a következő rendelkezés lép:

A tulajdonostársak közötti megállapodás az alábbi:

Északi részen rendelet szerint Zöldterület, közpark kerül kialakításra (270/7 hrsz) 440 m2 nagyságban.

Fennmaradó rész jelenlegi határ megtartásával két különálló ingatlan alakul ki:

Egy ingatlan kizárólag a tulajdonostársak tulajdonába kerül : (270/5 hrsz) 1782 m2  

Egy ingatlan továbbra is közös tulajdonban: (270/6 hrsz) 1772 m2 nagyságban.

A Képviselő-testület felhatalmazza a polgármestert az ingatlan nyilvántartás átvezetéséhez szükséges intézkedések megtételére (szerződés telekalakítási és tulajdonközösség megszüntető szerződés aláírására, továbbá az átvezetéshez szükséges hatósági engedélyek beszerzésére, továbbá eljárási díjak, illetékek megfizetésére.

Határidő: 2010. augusztus 31. 
Felelős Fuchs Henrik alpolgármester 

Ábrahámhegy, 2010. június 30.

